नियमों के विरुद्ध हुए निर्माण कार्यों की जांच कराने की मांग
नगरपरिषदमें बेशकीमती भूमि पर हो रहे अतिक्रमणों की एसीबी से जांच कराने की मांग उपसभापति मोहम्मद शफीक खान ने की है। उन्होंने बताया कि एसीबी से जांच कराकर नियम विरुद्ध किए गए अतिक्रमणों और अवैध निर्माण करवाने वाले कर्मचारियों, अधिकारियों के खिलाफ कार्रवाई होना चाहिए। इसके लिए कानूनी कार्रवाई अमल में लाई जाए। नगरपरिषद बोर्ड इन्हीं अवैध निर्माण और अतिक्रमणों के कारण बदनामी झेल रहा है। नगरपरिषद के अधिकारी दिखावे के तौर पर नोटिस जारी कर रहे हैं, जबकि मौके पर सभी काम चल रहे हैं। शहर मेें बढ़ते अतिक्रमणों को लेकर 18 नवंबर और 20 फरवरी को नगरपरिषद में आयोजित बैठक में अवैध निर्माणों के खिलाफ समिति गठन करने का प्रस्ताव रखा गया था, जिसमें सभी पार्षदों ने सहमति व्यक्त की थी, लेकिन अभी तक यह समिति गठित नहीं हो पाई है।
hin_Deva hin_Deva